runetrust/blame-folketinget-dk huggingface dataset:
Trine Bramsen (S), 2024-04-03:
Tak for talen, og også tak til det øvrige Folketing for samarbejdet om netop social kontrol og parallelsamfund.
Jeg synes, det er et interessant udspil, I er kommet med i Danmarksdemokraterne.
Jeg forstår ikke helt, hvorfor I synes, der skal eksistere de her parallelle ægteskabssystemer, og jeg kunne godt tænke mig at høre ordførerens refleksion over, hvorfor man overhovedet skal have dem.
Hvorfor skal de her ægteskabskontrakter overhovedet være lovlige?
Burde man ikke gå hårdere til værks?
Det er det ene spørgsmål.
For vi har nogle kvinder, særlig i lavtlønnede job, der tjener markant mindre end mænd med sammenlignelige job.
Mener ordføreren ikke, at det strukturelt er værd at kigge på, hvad det er, der skaber de her lønforskelle, og dermed også sikre et opgør med lønforskellene, som jo eksisterer i det danske samfund, og som vi i en eller anden forstand her i Folketinget også har et ansvar for at holde øje med?
Susie Jessen (DD), 2024-04-03:
Først lige i forhold til det sidste: Jeg tror, der er masser af ting, der gør, at man tjener den løn, man gør.
Det kan jo sagtens være, at man i en periode, når man får børn, ryger ud af arbejdsmarkedet, og at det kan have en betydning for, hvilken løn man så efterfølgende har.
Det kan også være et ansvar for enhver kvinde, selv hvis man er gravid, at forhandle løn.
Så det er selvfølgelig også et ansvar for en selv.
Min mand har også arbejdet som portør i en periode, og han fik markant mindre i løn, end sygeplejerskerne gjorde, og han er en mand, og de fleste mænd er portører.
Så der er jo forskel på lønnen rundtomkring, men jeg mener ikke, at det er sådan noget, vi skal begynde at lovgive om herinde på Christiansborg.
Det andet er, at vi altid gerne vil være med til at kigge på, hvad det er, der kan gøre op med de her parallelsamfund og ægteskabskontrakter og -regler, der foregår inde i moskéerne, og det er også derfor, at vi lægger op til det her med, at man skal miste sin myndighedsvielsesmulighed som imam, hvis det er, at man overtræder de her regler.
Men vi vil gerne være med til at kigge på yderligere stramninger, og så håber vi i øvrigt, at Socialdemokratiet generelt bakker op om vores udspil.
Rosa Lund (EL), 2024-04-03:
Jeg var simpelt hen ved at falde ned af stolen, da ordføreren omtalte ekstremt vigtige organisationer, som arbejder med at få unge mennesker ud af negativ social kontrol, med ordet cykelløb.
Det synes jeg da er en lille smule underligt.
Skulle vi ikke bare finde de penge, som Sabaah står og mangler?
Mikkel Bjørn (DF), 2024-04-03:
Mener Moderaternes ordfører, at det er et problem, hvis børn eller voksne for den sags skyld er af den opfattelse, at mænd gennemsnitligt set er stærkere end piger.
Det er nu engang sådan, det forholder sig.
Mænd er stærkere end kvinder.
Rosa Eriksen (M), 2024-04-03:
Det kommer vel an på, hvilke mænd du spørger, og hvor meget de har trænet.
Det ved jeg ikke helt hvad jeg skal svare på.
Jeg synes, det er problematisk, at mine piger faktisk allerede identificerer sig fuldstændig med alle de kvindedominerede fag, og det bekymrer mig, hvis de vokser op og tænker, at de skal være derhjemme og lave mad og passe børn, for vi er lidt truet med at skulle tilbage til de gamle kønsroller.
Der skal jo være lige muligheder for alle.
Sólbjørg Jakobsen (LA), 2024-04-03:
Tak, og tak for talen.
Det bliver jo komplet umuligt at skulle diskutere noget ud fra generelle betragtninger, hvis ikke man kan komme med generelle betragtninger.
Mænd er højere end kvinder.
Ja, du kan sagtens finde en masse mænd, der er lavere end nogle kvinder, men vi må da kunne snakke i gennemsnitsbetragtninger uden at skulle gå ned i petitesser hele tiden.
Jeg vil gerne spørge ind til noget, jeg nævnte i min tale, om den identitetspolitik, der er i Skotland.
Der er kommet noget lovgivning, som kan gøre det ulovligt at kalde en person, der biologisk set er en mand, for en mand, hvis vedkommende er transkønnet.
En meget populær forfatter, J.K. Rowling, har været ude og slå meget markant på kvinders rettigheder.
Eksempelvis skal voldtægtsmænd, som identificerer sig selv som kvinder, ikke have ret til kvinders personlige rum.
Det synes jeg hun gør meget sejt, og derfor skriver jeg ud, at hun fortjener en statue i min baghave.
Hvorfor svarer ordføreren, at alle går ind for frihed, bare ikke lige den personlige frihed til at definere, hvem du er?
Rosa Eriksen (M), 2024-04-03:
Jeg vil godt lige starte med at sige, at jeg synes, at det tweet, jeg så på X, bare var, at du skrev, at du ville have den der statue.
Jeg vidste ikke, hvad forhistorien var.
Mit politiske drilleri skyldtes, at vi i Moderaterne egentlig synes, at det her er spild af tid.
Vi skal ikke have love om, hvad man kalder hinanden, vi skal behandle hinanden ordentligt som mennesker.
Man kalder ikke hinanden alle mulige ting.
Man kalder ikke folk ting, de ikke er, og hvorfor er det så vigtigt at tale om, hvad man kalder en transkønnet.
Man ville jo aldrig som et almindeligt velopdragent menneske kalde folk noget andet end det, de udstråler de er.
Så hold nu op.
Det er fuldstændig ligegyldigt.
Sólbjørg Jakobsen (LA), 2024-04-03:
Det er da ikke fuldstændig ligegyldigt.
De her situationer udspiller sig jo rundtomkring i verden.
Det er derfor, jeg går op i det.
Jeg er enig i, at man skal være ordentlig og omtale hinanden ordentligt.
Hvorfor er det ordentligt at skrive på X med drilleri, at LA går ind for frihed, bare ikke lige den personlige frihed til at definere, hvem du er, når det er fuldstændig løgn og latin?
Rosa Eriksen (M), 2024-04-03:
Selvfølgelig skal voldtægtsmænd ikke være sammen med deres ofre i en svømmehal og sådan noget.
Det er alle mulige tænkte eksempler i en eller anden skræmmekampagne.
Jeg ved ikke, om det er en kampagne, der går ud på, at nu skal vi til at være bange for transpersoner.
Jeg får lyst til at sige: Tag det roligt!
Der er større problemer, eksempelvis negativ social kontrol, som jeg synes vi skal tage fat på, og som jeg også går og tænker rigtig meget over.
Kom nu!
Kim Edberg Andersen (DD), 2024-04-03:
Tak for det, formand, og tak for ordet.
Jeg bliver nødt til at sige, at det jo er vildt at høre Moderaterne stå og sige, at følelser trumfer fakta.
Altså, man skal ikke kalde folk for noget, de ikke er, og man er født enten som mand eller kvinde, og tak for det, og så behøver vi ikke have den her debat længere.
Jeg er 50 år gammel, og vi havde tidligere aldrig et problem med folk, som definerede sig som noget andet før i tiden, men det blev lige pludselig et problem, for lige pludselig skulle alle vi andre til at tænke os til, hvad folk gik og følte inde i maven, og det blev sådan et følelsesdiktatur, vi blev lagt under, og så skulle vi alle sammen makke ret.
Det er jo det, der er problemstillingen, og der er Moderaterne jo wokefortalere nummer et i Folketingssalen, og det er jo skønt.
Men det ville nu også være godt, hvis man som folketingspolitikere bare erkendte fakta.
For ja, mænd er sådan helt generelt stærkere end kvinder, og det handler om puberteten.
Frem til puberteten er kønnene stort set lige stærke, og så får vi en større dosis af de mandlige kønshormoner, og det gør, at vores knogler bliver kraftigere, og at vores muskeltilslutninger bliver bedre, og derfor er mænd rent faktuelt stærkere.
Vil Moderaternes ordfører ikke anerkende, at mænd generelt er stærkere, og at fakta i politik til enhver tid trumfer følelser?
Rosa Eriksen (M), 2024-04-03:
Ja, jeg er jo uddannet sygeplejerske, så jeg kan kun give ordføreren ret.
Det er fuldstændig rigtigt, at mænd har et højere testosteronniveau end kvinder, så derfor vil en mand, hvis han træner, få en større muskelmasse.
Men hvad er det for en debat at skulle stå og have her?
Det giver jo ikke rigtig nogen mening, når vi taler lige muligheder.
Kvinder, der laver professionel sport, bliver udfordret, fordi der ikke bliver givet penge til kvindeelitesport i samme omfang som til mandeelitesport.
Hvorfor er det et behov, at vi skal tale om de her ting?
Skal vi ikke bare skabe lige muligheder for alle og sørge for, at alle kan dyrke den sport, de har lyst til?
Så er jeg fuldstændig enig med ordføreren.
Prøv at høre her: Man er født som mand, man er født som kvinde, og man er noget andet, og siger man det forkert til nogen, går det nok også.
Altså, det er helt almindelige rare mennesker, der har en anden kønsopfattelse, og ærlig talt fylder det ikke ret meget, og det er så nemt at tage hensyn til, så jeg kan kun give dig ret.
Rosa Eriksen (M), 2024-04-03:
Det, ordføreren siger, vil jeg gerne sætte spørgsmålstegn ved.
Da jeg arbejdede som sygeplejerske, arbejdede jeg på forskellige afdelinger, og i akutmodtagelsen arbejdede der rigtig mange mandlige sygeplejersker, fordi der er lidt mere gang i den, så der kunne man godt tiltrække det andet køn.
De siger allerede, at drenge er stærkere end piger, og jeg har faktisk gået og tænkt på, hvad det er, der så tidligt gør, at de også går ind i de her kønsroller.
Jeg vidste ikke engang, at det var en mulighed for mig at blive håndværker, da jeg var yngre.
Jeg har aldrig skænket det en tanke.
Det handler jo netop om, at motorvejen til at blive sygeplejerske som kvinde er meget bredere, end den er til at blive elektriker.
Og jeg tror også, at den nye folkeskolereform kan gøre noget godt der, når man får mere erhvervspraktik og får øjnene op for, hvad verden kan.
Mikkel Bjørn (DF), 2024-04-03:
Tak for det.
Nu nævner Moderaternes ordfører det her med, at sygeplejerske ikke må være et kvindefag, og at elektriker, eller hvad det var, ikke må være et mandefag.
Jeg er selvfølgelig helt enig i, at mænd skal være velkomne til at blive sygeplejerske og kvinder skal være velkomne til at blive elektriker, det er fremragende, men der er jo bare gennemsnitligt flere kvinder, der gerne vil være sygeplejerske, ligesom der gennemsnitligt er flere mænd, der gerne vil være ingeniør eller elektriker.
Træffer de de forkerte valg, eller skal de træffe et andet valg?
Hvis det er kvinder og mænds eget valg, at de hellere vil det ene end det andet, vil det jo altid være sådan, at der vil være et kønsopdelt arbejdsmarked, uanset hvad vi politikere så mener om det.
Susie Jessen (DD), 2024-04-03:
Jamen jeg håber, at fru Rosa Lund også hørte mit svar til fru Samira Nawa lige før, for der svarede jeg sådan set på det.
Altså, der er jo meget stor forskel på de her organisationer, og jeg har ikke omtalt alle organisationer som cykelklubber.
Jeg har sagt, at der er visse ting, der foregår inden for de organisationer, som måske ikke er fremmende for noget som helst.
Der kan også være noget, hvor det ikke er tilfældet; der er jo stor forskel på de organisationer.
Så det var ikke det, jeg sagde – det var en stråmand.
Rosa Lund (EL), 2024-04-03:
Kan ordføreren så ikke prøve at være lidt mere præcis og prøve at nævne over for Folketinget her, hvad det er for nogle organisationer, som arbejder med at bekæmpe negativ social kontrol, og som lige nu står til at miste deres finansiering, der ifølge Danmarksdemokraterne ikke fortjener finansieringen og ifølge Danmarksdemokraterne er cykelklubber?
For jeg tror ikke, vi andre kender dem.
Susie Jessen (DD), 2024-04-03:
Jeg vil gerne være med til at se på, hvad det er, regeringen lægger op til at fjerne af støtte til de her organisationer.
Det vil jeg gerne se på.
Men nu har vi jo en høring i morgen, ved jeg, om negativ social kontrol, hvor nogle af de her interessenter er inviteret, og der er jeg da spændt på at høre, hvad det er, de har at sige.
Og når regeringen så lægger op til at fjerne nogle af de her støtteordninger, vil vi tage stilling til det ud fra hver enkelt af de her organisationer.
Christina Olumeko (ALT), 2024-04-03:
Jeg kommer også til at lægge mig i slipstrømmen af nogle af mine kollegaers spørgsmål.
For en af de organisationer, der lige nu får tilbageholdt midler fra regeringen, er Danner med deres krisecenter og rådgivningstilbud til minoritetsetniske kvinder, som bliver kaldt for »Sig det til nogen«; ordføreren kan nemt slå det op bagefter.
De er lige nu lukningstruede, og deres aktivitet er netop en, der bekæmper negativ social kontrol.
Er det et tilbud, som Danmarksdemokraterne sammen med os andre gerne vil kæmpe for at bevare?
Jeg synes bestemt, det lyder positivt, at Danmarksdemokraterne er villige til at kigge på det sammen med os andre.
Nu må jeg bare til oplysning sige, at lige nu er det, der foregår, jo forholdsvis lukket.
Vi kan ikke få at vide, præcis i forhold til hvilke organisationer der skal bespares.
Regeringen tilbageholder mange, mange millioner, også mere end det, der egentlig skal til for at finansiere kriminalforsorgens aftale.
Så jeg håber, at Danmarksdemokraterne sammen med os andre vil lægge pres på regeringen.
Susie Jessen (DD), 2024-04-03:
Det her er jo også en af de udfordringer, der er på ligestillingsområdet, altså at vi skal sidde og holde øje med alle mulige ting, der foregår i andre udvalg og i andre ministerier, og der skal man godt nok have øjnene åbne.
Så det vil vi også have i den her sag, og vi vil være med til at kigge på det.
Rosa Eriksen (M), 2024-04-03:
Tak for ordet.
Tak til ministeren for at fremlægge perspektiv- og handlingsplan for 2024 på ligestillingsområdet.
I handlingsplanen fremgår mange vigtige initiativer, som skal bidrage til at gøre Danmark til et mere inkluderende og retfærdigt samfund.
For selv om vi er kommet langt med ligestillingen, står vi stadig væk over for udfordringer, som skaber ubalance og ufrihed.
Ligestilling er ikke en kamp om køn eller mellem køn, men en kamp om lige muligheder og frihed for den enkelte.
Det er for mig åbenlyst, at vi stadig oplever kønnede problemstillinger, når vi ser på data.
Næsten halvdelen af danske virksomheder har ikke en kvinde i bestyrelsen, og forskellen mellem danske piger og drenges tiltro til egne evner er den største blandt OECD-landene.
Og så er jeg rystet, og jeg er meget forarget – »forarget« er det helt rigtige ord at bruge – over, at vi har politikere, som udtaler sig om, at mænd altid vil overperforme, og at det er grunden til, at kvinder ikke er at finde på topposter i dansk erhvervsliv.
Nøjagtig sådanne udtalelser er et eksempel på, at vi har kønsroller, hvor der forventes noget af kvinder og noget helt andet af mænd, og det er det, der gør, at vi ikke opnår reel ligestilling i vores samfund.
Vi i Moderaterne vil bestræbe os på, at vi kan være dem, vi vil, og blive dem, vi vil, uagtet køn.
Men ligestilling handler ikke kun om kvinder.
Det handler også om mænd – rigtig meget om mænd og de personer, der identificerer sig inden for de nonbinære køn.
Derfor er det også rigtig vigtigt, at perspektiv- og handlingsplanen stiller skarpt på bl.a. mænds sundhed og psykiske velvære såvel som bekæmpelsen af vold mod og mistrivsel blandt lgbtq+-personer.
Vi skal gøre op med kønnede tankegange og kønnede forventninger.
Uddannelsen til håndværker skal ikke være et mandefag.
Uddannelsen til sygeplejerske skal ikke være et kvindefag.
Ansvar for husholdningen skal ikke naturligt tilgå kvinder.
Vi skal have frihed til at indrette os, som vi har lyst til, og være drevet af det, vi gerne vil.
Ligestilling er en afgørende forudsætning for et velfungerende og retfærdigt samfund.
Derfor bekymrer det mig også, at Liberal Alliance gør så meget for at fremme holdningen om, at ligestillingskampen er gået for vidt, at de fremmer et verdenssyn, hvor kvinder reduceres til deres æggestokke, og hvor idéen om yderligere fremskridt udstilles som værende fuldkommen afmarcheret og radikalt.
For mig er ligestilling ikke radikalt.
For mig er det en nødvendighed.
For at nå i mål med de præsenterede initiativer er det vigtigt for mig at pointere, at det ikke vil være muligt at nå dem, hvis vi ikke anerkender, at der er kulturelle og strukturelle barrierer, der stadig eksisterer.
Vi skal væk fra den diskurs.
Vi skal væk fra den identitetspolitiske kamp om, hvorvidt vi har ligestilling.
Vi skal se på de udfordringer, der er, tage dem alvorligt og gøre noget ved dem.
Tak for ordet.
Susie Jessen (DD), 2024-04-03:
Jamen jeg har faktisk besøgt Danner og også hørt om deres projekt, der hedder »Sig det til nogen«, og jeg synes faktisk, at det arbejde, de laver hos Danner, er vigtigt og fremmende i forhold til at bekæmpe negativ social kontrol.
Så det kunne det sagtens være.
Nu vil vi gerne lige kigge det igennem, som regeringen er kommet med, og så må vi jo tage udgangspunkt i det derfra.
Sólbjørg Jakobsen (LA), 2024-04-03:
Hvis jeg husker rigtigt, er det flere gange blevet drøftet, hvordan vi skal håndtere de situationer, og der synes jeg, vi skal have en fornuftig og saglig tilgang, hvor vi selvfølgelig viser forståelse for folk, der er transkønnede – selvfølgelig.
Det skylder vi dem da, helt sikkert.
Men vi kan da ikke bare blindt se på, mens børn går igennem noget, altså uden at forholde os til, hvad det rigtige er at gøre her.
Der vil jeg være enig i, at det også er nærliggende i forhold til det her tema.
Rosa Eriksen (M), 2024-04-03:
Jeg vil gerne gå lidt tilbage til Socialdemokratiets pointe.
Jeg har en kvinde i min familie, der spiller volleyball, og hun er enormt dygtig.
Hun har spillet altid, og hun er på landsholdet.
Så skulle de til VM for kvinder, og det kunne de ikke komme, for alle pengene gik til de mandlige volleyballspillere, fordi der er flere tilskuere der.
Er det ligestilling?
Så kan man jo ikke være enig i det, Mads Strange siger.
Og jeg ved ikke, om I har undersøgt alle sportsgrene.
Er det sådan for alle sportsgrene?
Mit spørgsmål er: Hvor ligger værdien for Liberal Alliance i at tale om, at kvinder kan mindre end mænd?
Hvad er det, det skaber for jer at gå tilbage til en gammel kønsnorm, som vi havde for 50 år siden, i forhold til nu?
Hvorfor vil I ikke have alle frem, så vi får værdi i vores samfund uanset køn?
Det kunne jeg godt tænke mig at få svar på.
Sólbjørg Jakobsen (LA), 2024-04-03:
Men jeg kunne godt tænke mig at finde ud af, hvor værdien ligger i at sprede en stråmand om, at jeg skulle have et forældet syn på kvinder.
Jeg er uddannet jurist, et mandefag, og jeg er gået ind i politik.
Det var der ikke kvinder der gjorde før i tiden.
Min holdning er bare, at jeg er fløjtende ligeglad med det, hvis folk laver noget, som man også lavede for 50 år siden, så længe de laver det, de vil.
Jeg blander mig ikke, hvis folk har lyst til at leve som for 50 år siden, og jeg blander mig ikke, hvis folk har lyst til at leve, som man måske gør om 20 år.
Det rager mig overhovedet ikke; jeg er liberal.
Det må folk selv om.
Rosa Eriksen (M), 2024-04-03:
Jamen så er jeg bare lidt forvirret, og det er vi måske flere der er, for det er jo ikke hvem som helst fra jeres parti, der har lavet det opslag på X.
Jeg har fuld forståelse for, hvad du mener, og hvad du siger, men hvor står Liberal Alliance i det her?
Hvad er meningen med det?
For ordføreren må anerkende, at det opslag har ét formål, og det er at gøre det helt klart, at kvinder ikke kan det samme som mænd, og at der er en grund til, at vi ikke får topposter – det er, fordi vi ikke er lige så konkurrencedrevne.
Du og jeg står herinde, så vi må i hvert fald være undtagelsen, der bekræfter reglen.
Er Mads Stranges holdning Liberal Alliances holdning, eller er din holdning Liberal Alliances holdning?
Kim Valentin (V), 2024-04-03:
Tak, og tak til ordføreren for ordførertalen.
2.387 af de største virksomheder i Danmark har ikke en eneste kvinde i bestyrelsen.
Er det godt nok?
Sólbjørg Jakobsen (LA), 2024-04-03:
Jeg har ikke en holdning til, hvilke køn folk har i deres bestyrelser.
Kim Valentin (V), 2024-04-03:
Jeg havde måske forventet det svar, men vi ved jo, at mænd og kvinder – og det er jo fakta, hvis jeg lige skal holde mig til fakta – faktisk er lige gode til at lede.
Så det må være et bevidst fravalg af kvinder, når de ikke sidder i de største bestyrelser i Danmark.
Vi har talt om det her i de sidste 20 år, og alligevel har Liberal Alliance ikke en ærlig holdning til det her.
Der er ikke udtrykt en ærlig holdning til, at 2.387 af de største virksomheder i Danmark ikke har en eneste kvinde i bestyrelsen.
Sólbjørg Jakobsen (LA), 2024-04-03:
Jamen stråmanden fortsætter.
Der er ingen i Liberal Alliance, der har sagt, at kvinder ikke kan få topposter.
Og mig bekendt er det eneste argument fra ordføreren til det, der er omtalt på X: Er det en joke?
Der er ikke et eneste punkt i Mads Stranges opslag på X, der er ukorrekt.
Det har provokeret mange, bevares, men hvor er der en anden argumentation end: Det er skørt; jeg kan ikke tåle at høre den sandhed.
Det gad jeg godt vide.
Liberal Alliance har sådan set den samme holdning til det her, som Venstre havde for nogle år siden.
Der er meget, der tyder på, at det er aktive fravalg eller aktive prioriteringer, der udgør en stor del af forklaringen.
Men der er også mange eksempler på, at der er udført diskrimination, og der mener vi i Liberal Alliance, at reglerne skal håndhæves.
Så er der kvinder, der sidder derude og ikke har fået adgang til en bestyrelsespost, fordi de er kvinder, skal de da have det anmeldt.
Men ja, der er meget, der tyder på, at der er forskellige prioriteringer blandt kønnene, og derfor ser vi nogle skæve statistikker.
Mikkel Bjørn (DF), 2024-04-03:
Selv tak.
Så spørger fru Trine Bramsen ind til det her med, hvorfor hun skal forholde sig til skotsk lovgivning.
Kunne Liberal Alliances ordfører ikke bekræfte, at vi havde et møde ovre i Ligestillingsministeriet for ikke alt for lang tid siden, hvor der blev foreslået noget, der ikke lå fuldstændig vanvittig langt fra det, man har lavet ovre i Skotland, nemlig et forbud mod omvendelsesterapi, hvor det at sige til eksempelvis sine børn eller til andre, at de ikke er det køn, de forestiller sig at være, men faktisk er det køn, de er født som, skulle straffes med enten bøde, fængsel eller noget helt tredje?
Sólbjørg Jakobsen (LA), 2024-04-03:
Tak for det, og tak for det gode samarbejde på området.
Det glæder mig, at vi holder sammen og forsøger at sige ting, som jeg tror de fleste derude tænker, men som måske ikke bliver betragtet som så politisk korrekt her i salen, og det må jeg leve med.
Af frygt for at blive fuldstændig misforstået med vilje har vi ikke noget handicapministerie.
Det er ikke et handicap at have et køn, og det er heller ikke et handicap at være en del af en minoritet, men vi formår alligevel at have støtte til handicap på uddannelsesområdet, på arbejdsmarkedet og i hjemmet.
Vi formår det uden at have et handicapministerie.
Jeg formår også at have øje for ligestilling fra mit perspektiv – og formåede det også, selv før jeg var ligestillingsordfører.
Og jeg tror også, at ordføreren har et ligestillingsperspektiv for øje, uanset om hun er ligestillingsordfører eller ej.
Vil ordføreren bekræfte det?
Astrid Carøe (SF), 2024-04-03:
Altså, hverken ordføreren eller jeg har vist siddet i Folketinget uden at være ligestillingsordførere, men selvfølgelig er det noget, der altid har været vigtigt for mig, og jeg er rigtig glad for også at kunne arbejde med det herinde.
Men det er bare sådan, at når man har et bestemt område, som nemt kan blive glemt – og det kan det her område nemt, og det kan handicapområdet sådan set også – synes jeg, at det er vigtigt, at man både har ordførere, men også et ministerium, der kan tage hånd om, at det selvfølgelig ikke bliver glemt.
Men der er ordføreren og jeg, sådan som ordføreren også siger, bare virkelig uenige.
Trine Bramsen (S), 2024-04-03:
Mig bekendt er der ikke nogen, der har foreslået de ting i det danske Folketing.
Så jeg synes, vi skal holde os til den danske bane.
Og apropos den danske bane vil jeg gerne spørge ordføreren om noget, som en af ordførerens partikammerater skrev forleden dag på det sociale medie X, nemlig Mads Strange.
Han funderer lidt over, hvorfor mænd er bedre til fysiske aktiviteter som sportsgrene end kvinder, men forholder sig så også til mentale sportsgrene, f.eks. et spil som Scrabble, og mener, at det er en tendens, der gør sig gældende, »at mænd gennemsnitligt har nogle karaktertræk, der gør, at de trives mere under konkurrence og i højere grad bliver ramt af en manisk besættelse«, og derfor præsterer de generelt bedre.
Altså er der i kønnet »nogle iboende forskelle«, som gør, at mænd performer bedre end kvinder.
Er ordføreren enig i det?